Marcel Ciolacu: Trebuie soluții pentru a închide MCV-ul fără desființarea SIIJ.
Liderul PSD, Marcel Ciolacu, spune că România trebuie să găsească soluţii pentru a închide MCV-ul, "dar nu prin desfiinţarea SIIJ". El afirma că trebuie identificate soluţii pentru îmbunătăţirea activităţii Secţiei pentru Investigarea Infracţiunilor din Justiţie.
"În acea zonă (Justiţie – n.r.) trebuie intervenit şi văzut ce trebuie făcut, astfel încât să închidem MCV-ul, dar nu prin desfiinţarea SIIJ", spune Marcel Ciolacu.Liderul PSD a transmis şi miercuri că social-democraţii nu vor desfiinţarea Secţiei pentru Investigarea Infracţiunilor din Justiţie (SIIJ)."Am văzut cum a funcţionat justiţia fără SIIJ şi vedem cum funcţionează cu SIIJ. Bine ar fi să găsim o soluţie să o facem şi mai funcţională", afirma liderul PSD.Secţia pentru investigarea infracţiunilor din justiţie, înfiinţată în cadrul Parchetului Înaltei Curţi de Casaţie şi Justiţie şi operaţională începând cu 2017, are competenţa exclusivă de a investiga infracţiunile săvârşite de judecători şi procurori.